CELEX: 62020TN0208
Language: bg
Date: 2020-04-09 00:00:00
Title: Дело T-208/20: Жалба, подадена на 9 април 2020 г. — JH/Европол

8.6.2020   
            
            
               BG
            
            
               Официален вестник на Европейския съюз
            
            
               C 191/38
            
         
      Жалба, подадена на 9 април 2020 г. — JH/Европол
      (Дело T-208/20)
      (2020/C 191/52)
      Език на производството: немски
      
         Страни
      
      
         Жалбоподател: JH (представител: M. Quaas, адвокат)
      
         Ответник: Агенция на Европейския съюз за сътрудничество в областта на правоприлагането (Европол)
      
         Искания
      
      Жалбоподателят моли Общия съд:
      
                  —
               
               
                  да установи, че издадената на 2 април 2019 г. заповед на ръководителката на ответника за освобождаване на жалбоподателя с незабавно действие от ръководния пост на организационното звено GDPT (Персонална охрана) на отдел „Governance Directorate“ на Европейската полицейска служба Европол е незаконосъобразна, и
               
            
                  —
               
               
                  да осъди ответника да заплати на жалбоподателя обезщетение за вреди в размер, определен по преценка на Съда.
               
            
         Основания и основни доводи
      
      Жалбоподателят изтъква следните основания в подкрепа на жалбата:
      
                  1.
               
               
                  Нарушение на правилника за персонала на Европол
                  Жалбоподателят твърди, че не били налице предпоставките за спорната дисциплинарна мярка съгласно правилника за персонала на Европол. Ответникът не зачел действащите разпоредби от правилника за персонала и (едва) месеци по-късно се опитал да обоснове взетата дисциплинарна мярка посредством действаща с обратна сила изпълнителна заповед и като се позовал на преструктуриране.
               
            
                  2.
               
               
                  Увреждане на здравето и нетрудоспособност
                  Освен това жалбоподателят претендира обезщетение за вреди, тъй като били налице доказателства, че поради незаконосъобразната мярка здравето му било увредено и поради това било невъзможно да продължи да работи.